Расмус
„Дъ Расмус“ (The Rasmus,  и ; Расмус е мъжко име срещащо се най-често в Швеция, Финландия, Норвегия и Дания) – финландска рок група, появила се на световната сцена след албума Dead Letters.

История 
Групата се създава през 1995 година, като първоначално съществува като ученическа група, а по-късно започва да записва и издава албуми.

Съставена е от Лаури Юльонен (Lauri Ylönen) /вокалист/, Паули Рантасалми (Pauli Rantasalmi) /китара/, Ееро Хейнонен (Eero Heinonen) /баскитара/ и Яне Хейсканен (Janne Heiskanen) /барабани/, който през 2000 /преди излизането на 'Into'/ е заменен от Аки Хакала (Aki Hakala).

Лаури и Ееро са близки приятели, откакто са се запознали в 3-ти клас. По-късно в гимназията се запознават с Паули около 90 година и решават да правят своя музика. Първият вариант на групата се появява през 1994 г. „Дъ Расмус“ започват като училищна група под името Sputnik, което после променят на Anttila. Първите 3 албума са познати като „Расмус“ и чак след новия договор с музикалната компания 'Playground' се преименуват на „Дъ Расмус“. Често твърдят, че името на групата не значи нищо, но Ееро в едно от интервютата им споменава, че то идва от думите trash и mosh /trash music и mosh pit/. През 1995 година срещат своя първи мениджър Тея Котилайнен (Teja Kotilainen) докато свирят в клуб, наречен Oranssi /Оранжево/ и започват да работят по някои песни. През декември същата година издават първия си диск със заглавието '1st', а следващата година и първият им албум „Peep“.

Преди да запише втория си албум „Playboys“ групата изнася над 100 концерта само за една година. Playboys се продава добре и скоро след това „Дъ Расмус“ получава първата си награда „Ема“ („Emma“, финска версия на Grammy) за най-добра нова група. През 1999 групата издава третия си албум Hell Of A Tester, от който песента 'Liquid' е гласувана сингъл на годината. Ноември 2000 г. барабаниста Яне напуска групата и е заменен от Аки. Тогава името на групата се промена от „Расмус“ на „Дъ Расмус“ поради объркване с шведския DJ със същото име.

През 2001 г. „Дъ Расмус“ се прехвърля при Playground Music Scandinavia в Стокхолм и издава многообещаващия сингъл 'F-F-Falling'. За тази песен членовете на групата казват „Бяхме толкова нервни за тази песен. Беше очевидно или хит или провал“. Сингълът веднага става номер едно и се продава платинум.

След няколко месеца правят техния четвърти албум 'Into' в Стокхолм и го идават в Скандинавия, където се изкачва по чартовете. Мотивирани от успеха, момчетата свири на всички големи фестивали във Финландия.

„Дъ Расмус“ са получили много златни и платинени албуми, както и много финландски грамита и сега имат масивно последователство. Те са били съпорт на няколко известни групи по пътя си към върха, някои от които са, ХИМ, Ред Хот Чили Пепърс и Роксет

Вокалиста Лаури казва за своите текстове: „Моите текстове винаги са лични и всяка дума има значение, което ми напомня за нещо което се е случило“. За 'Dead Letters' казва: „Всяка песен е писмо до някой. Може да е признание, извинение или вик за помощ.“ Dead letters е албумът, който ги изстрелва към световните класации и ги прави една от най-нашумелите и известни групи от Финландия. Следват множество турнета, фестивали и интерв'та, които увеличават славата им, като дори издават албумите си в САЩ и Япония.

След 2 години излиза и Hide from the Sun, с който момчетата продължават да обират овации по цял свят. Попроменили малко стила, станали, както сами казват, малко по-тъмни, те разчупват познатия веселяшки rasmus стил с помощта на колегите им от Апокалиптика, повече рифове и други. Групата отделя и значително време за феновете си от САЩ.

Талантът им привлича вниманието на известния продуцент Desmond Child работил с артисти като Alice Cooper, Bon Jovi, Ricky Martin и решават да направят заедно Black Roses, който излиза през септември 2008. Албумът е едно завръщане, казват момчетата, към стария Расмус стил. И макар тектовете да не могат да се нарекат кой знае колко по-весели, наистина може да се усети промяната след Hide from the Sun. Групата започна дългото си зимно турне, с което бе удостоена и България на 12 февруари 2009.

Членове 
в групата са

Лаури ЮльоненАки ХакалаПаули РантасалмиЕеро Хейнонен
в оригинален състав мястото на Аки е заемал Яне Хейсканен

Дискография

Албуми

Други издания 
 Into (Special Edition) (2003)
 Dead Letters (Limited Edition) (2003)
 Hide from the Sun (Limited Edition) (2005)
 Hide from the Sun (Mexican Tour, Limited Edition)(2006)

Сборни албуми

Сингли

DVD 
Live Letters 22. 11. 2004 /Playground Music./

Турнета

Външни препратки 
 Официален сайт
 Immortal Community – The Rasmus фен сайт

Финландски рок групи
Музикални групи в Хелзинки
Основани във Финландия през 1994 година